gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4382, del 20-11-2002 (2002/11148)

Actuacions de divorci número 1.315/2001. Cèdula de notificació.
---------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11240


Organisme emissor
:   Jutjat de Primera Instància Número 8 de València

Tipus de document
:   Anunci

Actuacions de divorci número 1.315/2001. Cèdula de notificació. [2002/Q11949]
  
Alberto Alonso-Leciñana Sáez, secretari del Jutjat de Primera Instància número 8 de València, mitjançant este edicte faig saber:
  
Que en este jutjat, i amb el número 1.315/2001, es tramiten actuacions de divorci de mutu acord a instàncies de María José Momparler Castella contra Kouider Bessakra, en les quals he acordat notificar la sentència dictada al demandat a què es fa referència la part dispositiva de la qual és literalment com es diu tot seguit:
  
«Decisió
  
Que amb l'estimació de la demanda formulada per la procuradora Cristina Campos Gómez, en nom i representació de María José Momparler Castella, amb el consentiment de Kouider Bessakra, declare dissolt per divorci el matrimoni dels expressats, i aprove el conveni regulador proposat que consta en actuacions, subscrit en data 4 de març de 2002 i ratificat pels interessats.
  
Ferma esta resolució, comunique-la al registre civil on consta inscrit el matrimoni.
  
Esta és la meua sentència, contra la qual no s'hi pot interposar cap recurs, tret de l'establit legalment per al ministeri fiscal, que pronuncie, mane i firme».
  
I perquè valga de notificació en legal forma a Kouider Bessakra, expedisc i firme el present.
Diari Oficial de la Generalitat Valenciana


Sumari del DOGV 4267, del 10-06-2002 (2002/5599)

RESOLUCIÓ de 20 de maig de 2002, de la Universitat Jaume I, per la qual nomena, en virtut de concurs públic, la senyora Azucena García Palacios professora titular d'universitat en l'àrea de coneixement de Personalitat, Avaluació i Tractaments Psicològics.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4267

Data del DOGV
:   10-06-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5599


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 20 de maig de 2002, de la Universitat Jaume I, per la qual nomena, en virtut de concurs públic, la senyora Azucena García Palacios professora titular d'universitat en l'àrea de coneixement de Personalitat, Avaluació i Tractaments Psicològics. [2002/A5599]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I de 6 de juny de 2001, per a la provisió d'una plaça del cos de professorat titular d'universitat de l'àrea de coneixement de Personalitat, Avaluació i Tractaments Psicològics (concurs núm. 28/2001) i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984, de 26 de setembre, este Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora Azucena García Palacios, document nacional d'identitat 71130001Z, professora titular d'universitat en l'àrea de coneixement de Personalitat, Avaluació i Tractaments Psicològics, adscrita al Departament de Psicologia Bàsica, Clínica i Psicobiologia.
  
Castelló de la Plana, 20 de maig de 2002.- El rector en funcions: Francisco Toledo Lobo.
Diari Oficial de la Generalitat Valenciana


Sumari del DOGV 4217, del 26-03-2002 (2002/2883)

Informació pública del document relatiu a la modificació de l'ordenació estructural de l'entorn del nucli urbà, revisió del Pla General d'Ordenació Urbana de Puig.
-------------------------------------------------------------------------------------------------------------------------------------------------------------------

### Dades del document

Número de DOGV
:   4217

Data del DOGV
:   26-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2883


Organisme emissor
:   Ajuntament de Puig

Tipus de document
:   Anunci

Informació pública del document relatiu a la modificació de l'ordenació estructural de l'entorn del nucli urbà, revisió del Pla General d'Ordenació Urbana de Puig. [2002/Q2883]
  
En compliment del que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'exposa al públic el document relatiu a la modificació de l'ordenació estructural de l'entorn del nucli urbà, revisió del Pla General d'Ordenació Urbana de Puig, pel termini d'un mes, comptador des de l'endemà de la publicació d'aquest anunci en el Diari Oficial de la Generalitat Valenciana i en un diari de gran tiratge de la província, perquè els qui estiguen legitimats per a això puguen interposar les al·legacions que estimen pertinents.
  
Lloc d'exposició:
  
Secretaria General de l'Ajuntament de Puig.
  
Horari: hores d'oficina.
  
Òrgan competent al qual s'adreçaran les al·legacions:
  
Ple de l'Ajuntament.
  
Així mateix, en compliment de l'acord adoptat pel Ple de la corporació, en la sessió del dia 20 de febrer d'enguany, es fa públic que se suspén l'atorgament de llicències de parcel·lació de terrenys i d'edificacions en la totalitat dels sectors afectats pel projecte de modificació del Pla General d'Ordenació Urbana de Puig.
  
El termini de suspensió d'aquestes llicències no podrà ser superior a un any, comptador des del moment de la publicació de l'acord de suspensió.
Diari Oficial de la Generalitat Valenciana


Sumari del DOGV 4379, del 15-11-2002 (2002/12467)

Notificació de citació per compareixença en la referència nº d'emissió 13.7.0.48.201, a Carlos Acosta Vilar i altres.
---------------------------------------------------------------------------------------------------------------------

### Dades del document

Número de DOGV
:   4379

Data del DOGV
:   15-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12645


Organisme emissor
:   Agència Estatal d'Administració Tributària. Delegació de Múrcia

Tipus de document
:   Anunci

Notificació de citació per compareixença en la referència nº d'emissió 89.9.6.36.679, a Carlos Acosta Vilar i altres. [2002/X12044]
  
De conformitat amb el que disposa l'article 105.6 de la Llei General Tributària segons redacció donada per la Llei 66/1997, de 30 de desembre (BOE del 31), la cap regional de Recaptació de l'Agència Estatal d'Administració Tributària de Múrcia, fa saber:
  
Que en no haver estat possible, per causes no imputables a l'administració tributària, realitzar les notificacions a les persones interessades o els seus representants en l'inici del procediment de constrenyiment, i havent-les intentades de conformitat amb el que establix l'article 105 de la Llei General Tributària, hom els cita, especificats en la mencionada relació, per tal que en el termini de deu dies hàbils, comptats des del següent a la publicació d'este anunci, les persones interessades o els seus representants hauran de comparèixer per tal ser notificats, en horari de 9 a 14 hores, de dilluns a divendres, als llocs que en cada cas s'assenyala (vegeu taula Annex 1).
  
En cas de no comparèixer en el termini i lloc assenyalats la notificació, s'entendrà produïda a tots els efectes legals des del dia següent al del seu venciment.
  
ANNEX I
  
Òrgan responsable i lloc compareixença
  
30526. ADMÓ. PLAÇA. 2 DE MAIG, 2 - 30318 CIEZA
  
30904. DEP. RECAPTACIÓ, GRAN VIA ESCULTOR SALZILLO, 21 € 30506 MÚRCIA
  
30267. U. GEST. ACT., GRAN VIA ESCULTOR SALZILLO, 21 € 30128 MÚRCIA (2ª planta)
  
30306. U. REC. MENOR QUANTIA. GRAN VIA ESCULTOR SALZILLO,21 € 30593 MÚRCIA
  
Múrcia, 30 de setembre de 2002.- La cap de la dependència de Recaptació: Inmaculada García Martínez.
Diari Oficial de la Generalitat Valenciana


Sumari del DOGV 4178, del 29-01-2002 (2002/739)

RESOLUCIÓ de 18 de gener de 2002, de la Direcció General de Personal de la Conselleria de Cultura i Educació, per la qual se cita els interessats en el procediment administratiu número 403/2001 a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4178

Data del DOGV
:   29-01-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/739


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 18 de gener de 2002, de la Direcció General de Personal de la Conselleria de Cultura i Educació, per la qual se cita els interessats en el procediment administratiu número 403/2001 a comparéixer en la via jurisdiccional. [2002/F739]
  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:
  
Recurrent: M. Ángeles García Buenadicha.
  
Interessats: els participants en els procediments selectius d'ingrés i accés al cos docent de professors d'Ensenyament Secundari, especialitat d'Intervenció Sociocomunitària, pel procediment d'accés a cos docent de grup superior convocat per l'Ordre de 10 d'abril de 2000 de la Conselleria de Cultura, Educació i Ciència.
  
Descripció: recurs contenciós administratiu interposat contra la Resolució de la Direcció General de Personal desestimatòria del recurs d'alçada interposat contra la recurrent sobre les qualificacions obtingudes en el referit procediment selectiu.
  
Referència del jutjat: recurs, procediment abreujat, número 403/2001.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al tribunal l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4305, del 01-08-2002 (2002/8279)

Informació pública del projecte de reparcel·lació del programa per al desenvolupament de l'actuació integrada de la unitat d'execució 68.UE.R del Pla General d'Ordenació Urbana de Castelló de la Plana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4305

Data del DOGV
:   01-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8279


Organisme emissor
:   Promociones Nat-6, SL

Tipus de document
:   Anunci

Informació pública del projecte de reparcel·lació del programa per al desenvolupament de l'actuació integrada de la unitat d'execució 68.UE.R del Pla General d'Ordenació Urbana de Castelló de la Plana. [2002/S8279]
  
La mercantil Promociones Nat-6, SL, amb domicili a Castelló de la Plana, carrer d'Enmig número 116, baix, NIF C84548841, a l'empara de l'article 69.1.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per la present, posa en coneixement de tots els possibles interessats o afectats:
  
1. Ha formulat una proposta de reparcel·lació per a executar l'actuació integrada al principi indicada, i l'ha depositada a l'Ajuntament de Castelló de la Plana, el 14 de juny de 2002 (Registre d'entrada número 46.561) (article 48.1.A).
  
2. Se sotmet el referit projecte a informació pública per termini de 20 dies a partir del dia següent de la publicació d'aquest anunci al Diari Oficial de la Generalitat Valenciana, durant el qual els interessats podran formular qualsevol al·legació que els convinga segons dret i que seran presentades en el Registre General de l'Ajuntament de Castelló de la Plana (article 48.1.C).
  
. En el mateix termini de 20 dies es podrà consultar el document protocol·litzat a la notaria del senyor Juan-Carlos Millán de Diego, amb domicili a Castelló de la Plana, carrer Trinitat, número 14-2n (article 48.1.B), es podrà comparéixer en dita notaria per a obtindre còpia de l'acta de protocol·litzada del projecte o sol·licitar que se li exhibisca la mateixa, es podrà consultar l'esmentada documentació, així com l'expedient administratiu, a l'Ajuntament de Castelló de la Plana, els dies hàbils en horari d'atenció al públic.
  
El present anunci dóna compliment a allò disposat en l'article 69.1.A) i 48.1.C, en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4380, del 18-11-2002 (2002/12979)

Informació pública de l'extracte de les bases per a la provisió d'una plaça d'encarregat del Centre d'Informació Juvenil de l'Ajuntament de Burriana.
-----------------------------------------------------------------------------------------------------------------------------------------------------

### Dades del document

Número de DOGV
:   4380

Data del DOGV
:   18-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12191


Data del document
:   30-10-2002

Organisme emissor
:   Ajuntament de Borriana

Tipus de document
:   Convocatòria

Descriptors 

:   * Borriana
    * administració local
    * concurs administratiu
    * professió de la informació

Informació pública de l'extracte de les bases per a la provisió d'una plaça d'encarregat del Centre d'Informació Juvenil de l'Ajuntament de Burriana. [2002/Q12350]
  
Per la Resolució de l'Alcaldia Presidència, de 15 d'octubre, van ser aprovades les bases per a la provisió d'una plaça de encarregat del Centre d'Informació Juvenil, vacant en la plantilla de personal laboral d'este ajuntament, les quals s'han publicat íntegrament en el Butlletí Oficial de la Província de Castelló de 26 d'octubre de 2002, número 129, l'extracte de les quals és el següent:
  
«1. Una plaça d'encarregat del Centre d'Informació Juvenil, mitjançant procediment de concurs oposició lliure.
  
2. Les instàncies es dirigiran a l'alcalde president i es presentaran al Registre General d'este ajuntament o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors des de l'endemà del dia que aparega publicat l'extracte de la convocatòria en el Boletín Oficial del Estado.
  
3. La data, el lloc i l'hora de realització del primer exercici, així com la llista d'admesos i exclosos i la composició del tribunal qualificador es publicarà al Butlletí Oficial de la Província de Castelló i al tauler d'anuncis d'este ajuntament».
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4349, del 03-10-2002 (2002/10181)

Informació pública del projecte d'urbanització del sector E-29, unitat d'execució A.
------------------------------------------------------------------------------------

### Dades del document

Número de DOGV
:   4349

Data del DOGV
:   03-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10980


Organisme emissor
:   Ajuntament d'Elx

Tipus de document
:   Anunci

Informació pública del projecte d'urbanització del sector E-29, unitat d'execució A. [2002/S10675]
  
En el Diari Oficial de la Generalitat Valenciana núm. 4.349, de 2 d'octubre de 2002, s'ha publicat sota l'epígraf de l'Ajuntament del Verger, la informació pública del projecte d'urbanització del sector E-29, unitat d'execució A, quan, en realitat, pertany a l'Ajuntament d'Elx. Tot allò fa convenient que es torne a publicar el citat anunci.
  
Per decret del tinent d'alcalde d'Urbanisme (delegació decret 19.10.1999) de 29 de setembre de 2002, s'ha resolt sotmetre a informació pública, durant 20 dies hàbils, el projecte d'urbanització del sector E-29, unitat d'execució A del Pla General d'Ordenació Urbana, presentat per l'empresa Inversiones y Desarrollos Urbanos del Mediterráneo, SL.
  
L'expedient complet estarà exposat al públic durant l'esmentat termini al Servici Jurídic d'Urbanisme.
Diari Oficial de la Generalitat Valenciana


Sumari del DOGV 4285, del 04-07-2002 (2002/6739)

Informació pública de l'expedient d'aprovació del projecte d'escut municipal de l'Ajuntament de Cortes de Pallás.
-----------------------------------------------------------------------------------------------------------------

### Dades del document

Número de DOGV
:   4285

Data del DOGV
:   04-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6739


Organisme emissor
:   Ajuntament de Cortes de Pallás

Tipus de document
:   Anunci

Informació pública de l'expedient d'aprovació del projecte d'escut municipal de l'Ajuntament de Cortes de Pallás. [2002/Q6739]
  
El Ple de l'Ajuntament, en la sessió ordinària de data 18 d'abril de 2002, va aprovar inicialment els projectes de bandera, escut i segell municipal, amb les següents descripcions:
  
Bandera: bandera tricolor (blau, groc i verd). Dividida al llarg en tres llistes o franges horitzontals; blau i verd les de les vores i groga la del centre. La de dalt serà en atzur (blau) i la de davall en sable (verd) i d'ample cada una d'estes serà la quarta part del total i la del mig serà el doble de la grandària de les anteriors i formarà el camper en or (groc) sobre el qual es col·locaran, centrats, els elements «mobles» de les armes dels Pallás (un àguila de dos caps, de sable, desplegada, carregada amb un escudet de gules amb tres cotisses d'or).
  
Escut: escut quadrilong de punta redona. Quarterat. Primer: armes dels Pallás (en un camper d'or un àguila de dos caps, de sable, desplegada, carregada amb un escudet de gules con tres cotisses d'or). Segon: en camper d'argent, cabra salvatge de seu color sobre un penyal. Tercer: en camper d'argent, castell d'or maçonat i finestrat de sable, sobre dues unces d'atzur. Quart: armes dels Frígola (en camper d'or una mata de timó en sinople). Al timbre, corona de baró.
  
Segell: al centre figurarà l'escut municipal, detalla al punt anterior.
  
De conformitat amb l'article 14 del Decret 116/1994, de 21 de juny, del Govern Valencià, se sotmet a informació pública l'expedient complet pel termini d'un mes, comptador des de la publicació del present edicte, a l'efecte que els qui hi tinguen interés el puguen examinar i presentar al·legacions. Si no se'n formulen, l'acord inicial s'entendrà aprovat definitivament.
  
Cortes de Pallás, 30 de maig de 2002.- L'alcalde: José Gras Serrano.
Diari Oficial de la Generalitat Valenciana


Sumari del DOGV 4187, del 11-02-2002 (2002/1199)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   4187

Data del DOGV
:   11-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1199


Organisme emissor
:   Comunitat de Regants Els Ullals de Benimodo

Tipus de document
:   Anunci

Informació pública de la convocatòria d'Assemblea General ordinària. [2002/F1199]
  
Salvador Puchades Ibáñez, president de la Comunitat de Regants Els Ullals de Benimodo, convoca els membres d'aquesta comunitat a la realització de l'Assemblea General ordinària, que tindrà lloc a la sala d'actes de la cooperativa agrícola d'aquesta població el dia 10 de març, a les 09.30 hores en primera convocatòria, i a les 10.00 hores en segona, per a tractar l'ordre del dia següent:
  
1r. Lectura i aprovació, si fa al cas, de l'acta anterior.
  
2n. Dació de comptes de l'any 2001.
  
3r. Memòria general de l'exercici 2001.
  
4t. Pressupost ordinari i extraordinari de 2002.
  
5é. Precs i preguntes.
Diari Oficial de la Generalitat Valenciana


Sumari del DOGV 4268, del 11-06-2002 (2002/5557)

Notificació a la senyora M.ª José Varea Balastequi. Expedient número TO-125/2001.
---------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5557


Organisme emissor
:   Conselleria de Sanitat

Tipus de document
:   Anunci

Notificació a la senyora M.ª José Varea Balastequi. Expedient número TO-125/2001. [2002/Q5557]
  
Com que no s'ha pogut notificar directament, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la notificació següent:
  
Vista l'acta d'inspecció número 41-348587, de data 27 d'agost de 2001, formalitzada a l'establiment situat al carrer de València, número 158, de Torrent, del qual és titular M.ª José Varea Balastequi, dedicat a l'activitat de menjador col·lectiu, en què consta que presenta les deficiències següents:
  
- No té protecció antiinsectes a la cuina.
  
- No té aigua calenta.
  
- Falta ventilació als lavabos.
  
Atés que les deficiències esmentades vulneren el que disposen els punts 4 i 5 del capítol I i el punt 1.d del capítol II de l'annex del Reial Decret 2.207/1995, de 28 de desembre, que establix les normes d'higiene relatives als productes alimentaris.
  
Se li concedix un termini de tres mesos comptadors des de la data de la recepció d'este escrit per a posar-se en contacte amb el Centre de Salut Pública de Torrent, situat al carrer del Pintor Ribera, 28, 46809 Torrent, telèfon 55 033 15 54. Si transcorre el termini esmentat sense que de la seua banda s'haja fet cap activitat, s'enviarà al director territorial de Sanitat la proposta de denegació de la sol·licitud. Se li advertix que el termini concedit interromp el procediment de resolució de l'expedient, segons l'article 42.5 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Torrent, 18 d'abril de 2002.- La directora del Centre de Salut Pública de Torrent: Caridad García León.